Становище на Европейския икономически и социален комитет относно „Интеграция на жени, майки и семейства с мигрантски произход в държавите — членки на ЕС, и целеви равнища на владеене на език за интеграция“

(проучвателно становище)

(2021/C 10/01)

Докладчици: Indré VAREIKYTÉ Ákos TOPOLÁNSZKY

Искане от германското председателство на Съвета Писмо от 18.2.2020 г. Правно основание Член 304 от Договора за функционирането на Европейския съюз Компетентна секция „Заетост, социални въпроси и гражданство“ Приемане от секцията 9.9.2020 г. Приемане на пленарна сесия 29.10.2020 г. Пленарна сесия № 555 Резултат от гласуването („за“/„против“/„въздържал се“) 234/4/14

1. Заключения и препоръки

1.1. ЕИСК отбелязва, че: — националните планове за действие и стратегии за интеграция на мигрантите в различните държави — членки на ЕС, се различават значително по своите ръководни принципи, мерки, равнища на мониторинг и оценяване; — в държавите членки почти няма примери за планове за действие и стратегии със специална насоченост към жените или въпросите на равенството между половете, като жените с мигрантски произход са подложени на множествена или комбинирана дискриминация в много области на социалния живот; — по-малко от половината държави — членки на ЕС, имат планове за действие или стратегии, които са насочени изрично към децата на мигрантите, въпреки че статистическите данни от Евростат и международни организации подчертават тяхното неравностойно положение; — ефективната интеграция носи редица потенциални икономически, социални и фискални ползи за държавите, в които се установяват мигранти, но подходящите действия както на равнището на ЕС, така и на национално равнище са малко предвид комплексния характер на предизвикателствата.

1.2. Предизвиканата от COVID-19 криза засегна непропорционално уязвимите общности, особено мигрантите и по-специално жените мигранти. Поради това ЕИСК настоятелно призовава Комисията, когато разработва своята нова инициатива за интеграция и приобщаване, да вземе предвид поуките, извлечени от тази криза, и да даде за пример най-добрите подходи, възприети в държавите членки.

1.3. ЕИСК вярва в един цялостен подход за преодоляване на свързаните с миграцията предизвикателства. Затова инициативата следва да обхване политики в областта на основните права, социалното и трудовото приобщаване, образованието, културата, правосъдието и здравето.

1.4. ЕИСК призовава Комисията да развива по-добра и по-ефективна комуникация и координация с държавите членки, техните национални, регионални и местни власти и организациите на гражданското общество при разработването на цялостни политики за интеграция.

1.5. ЕИСК отново осъжда всички форми на насилие срещу жените и насърчава държавите членки, които все още не са ратифицирали Истанбулската конвенция, да преразгледат своята позиция, като призовава всички държави членки да гарантират, че жените мигранти, жертви на насилие, имат същия достъп до подходящи услуги, подкрепа и улеснения като местните жени.

1.6. ЕИСК отново призовава за създаването на по-добри системи за оценка на образователните квалификации и предоставяне на свързани с пола програми за подпомагане, които могат да улеснят достъпа на жените мигранти до пазара на труда.

1.7. Комитетът призовава за спешни действия с цел осигуряване на интегриран подход, насочен към хармонизиране на многостепенното управление на социалните политики и политиките в областта на заетостта, които засягат домакинския труд в целия ЕС.

1.8. Необходимо е да се разработят по-систематични дейности по информиране и повишаване на осведомеността, за да се гарантира, че мигрантите и бежанците знаят правата и задълженията си, и за да се изгради у тях доверие в способността на администрацията и публичните власти да ги защитават.

1.9. ЕИСК призовава за общи насоки на ЕС за езиково обучение, с които да се гарантира единен и цялостен подход, като се отразяват не само различните нужди и нива на обучаваните, но и изискванията за квалификация на преподавателите.

1.10. Комитетът счита, че езиковото обучение следва да включва насочване, информиране и разясняване на целите и ползите от това обучение за техния живот, като по този начин се насърчават самите мигранти да са по-активни в процеса.

1.11. ЕИСК счита, че би било полезно да се проучи допълнително дали Общата европейска референтна рамка за езиците би могла да се използва за рационализиране на процеса на езиково обучение на мигрантите и за осигуряване на по-индивидуален подход.

1.12. Комитетът подчертава необходимостта да се подобри събирането на подходящи, съпоставими и групирани по полов признак данни за миграцията на европейско, национално и особено на местно равнище.

2. Предмет на проучвателното становище

2.1. Германското председателство на Съвета на Европейския съюз отправи искане към ЕИСК да разгледа в проучвателно становище конкретните мерки, предвидени в държавите членки за интеграция на жени, майки и семейства с мигрантски произход, и моделите на езикови курсове, използвани в държавите членки в началото на процеса на интеграция за бежанците и другите мигранти, както и определените с тези курсове целеви равнища на владеене на език.

3. Анализ на ситуацията (1)

3.1. Националните планове за действие и стратегии за интеграция на мигрантите в различните държави — членки на ЕС, се различават значително по своите ръководни принципи, мерки, равнища на мониторинг и оценяване. Тези различия отразяват националните особености, административните традиции и историята в областта на миграцията. Тези различни подходи се обсъждат в рамките на Европейската мрежа за интеграция. Продължава обаче да има национални различия в прилагането на Общите основни принципи на политиката за интеграция на имигрантите в ЕС на Съвета на Европейския съюз и други политически документи, имащи отношение към въпроса. Важно е да се отбележи, че в някои държави членки политиките за интеграция се изпълняват от регионалните и/или местните власти, като по този начин различията в прилагането на тези насоки се увеличават още повече.

3.2. Във всички държави членки съществуват малко доказателства за планове за действие и стратегии със специална насоченост към жените или въпросите на равенството между половете и са налице признаци, че жените с мигрантски произход, включително от етническите малцинства и по-специално чернокожите жени, са подложени на множествена или комбинирана дискриминация в много области на социалния живот, включително в областта на заетостта и образованието, и по-специално се сблъскват с пречки при достъпа до здравни услуги ( 2 )

3.3. По-малко от половината държави — членки на ЕС, имат планове за действие или стратегии, насочени изрично към децата на мигрантите, въпреки че статистическите данни подчертават тяхното неравностойно положение. Липсата на социално приобщаване създава риск от възможно отчуждаване на младите хора с мигрантски произход с последици за социалното приобщаване, нетолерантност, дискриминация и увеличаване на престъпността, както и податливост на младите мигранти към дезинформация и екстремистки движения.

3.4. Достигането до родителите мигранти е установена и системна политика само в много малка част от държавите членки. Тези политики варират от участие и ангажиране на родители и семейства мигранти и бежанци в живота на училищата и информиране и повишаване на осведомеността относно образованието на техните деца до подпомагането им в ученето на националния език на държавата членка и даването на възможност да помагат и да подкрепят своите деца в образователния процес.

3.5. Фактите, предоставени от изследвания и проучвания на национално равнище в държавите членки, показват сегрегация на децата мигранти в училище. При това дори когато концентрацията на мигранти в квартала не е висока, съществува тенденция някои училища, особено основните, да са по-сегрегирани от кварталите, които обслужват.

3.6. Броят на децата мигранти под 18-годишна възраст без законен настойник непрекъснато се увеличава — Европа приема 74 % от търсещите убежище непридружени ненавършили пълнолетие лица. След травматизиращо пътуване с цел миграция, често белязано от насилие, тези деца и юноши продължават да бъдат изложени на множество опасности и са особено уязвими за престъпните мрежи: наемане на деца, трафик на деца с цел проституция, сексуална експлоатация и детски труд ( 3 )

3.7. Събирането на данни от органите по въпросите на равенството в държавите членки обикновено се свежда до случаите на дискриминация, основана на раса/етнически произход. В повечето държави — членки на ЕС, има малко данни или изобщо няма данни относно подадени от граждани на трети държави жалби, свързани с дискриминация на основание, различно от етнически произход или раса ( 4 ) . Действителният брой жалби, подадени от граждани на трети държави до органите по въпросите на равенството, е много малък в сравнение със случаите и инцидентите на усещана дискриминация и виктимизиране, описани в проучванията. Недостатъчното подаване на сигнали ( 5 ) поражда сериозно безпокойство и може да е свързано с липса на информираност за правата и с недоверие към властите, особено сред жените и децата мигранти.

4. Подобряване на интеграцията

4.1. ЕИСК подчертава факта, че интеграцията е динамичен, дългосрочен и непрестанен двупосочен процес , в който участват както мигрантите, така и приемащото общество. Тя е предизвикателство, което Съюзът се е ангажирал да преодолее, а ефективната интеграция има редица потенциални икономически, социални и фискални ползи за държавите, в които се установяват мигранти, но подходящите действия както на равнището на ЕС, така и на национално равнище са малко предвид комплексния характер на предизвикателството.

4.2. да вземе предвид поуките, извлечени от тази криза, и да даде за пример най-добрите подходи, възприети в държавите членки. В контекста на тази криза ЕИСК също така настоятелно призовава държавите членки да предоставят безплатно обучение относно използването на цифрови устройства, управлението на документи, търсенето на работа и работата от разстояние и да предоставят достъп до подкрепа в случай на криза и правни съвети за хора, които изпитват икономически затруднения и/или са изложени на риск от социално изключване Предизвиканата от COVID-19 криза засегна непропорционално уязвимите общности, особено мигрантите и по-специално жените мигранти ( 6 ) . Въздействието включва последиците върху физическото и психичното здраве, а също и върху икономиката, възможното увеличаване на дискриминацията и расизма и въздействието от физическото затваряне на училищата върху децата мигранти и техните родители. Поради това ЕИСК настоятелно призовава Комисията, когато разработва своята нова инициатива за интеграция и приобщаване,възприети в държавите членки. В контекста на тази криза ЕИСК също така настоятелно призовава държавите членки да предоставят безплатно обучение относно използването на цифрови устройства, управлението на документи, търсенето на работа и работата от разстояние и да предоставят достъп до подкрепа в случай на криза и правни съвети за хора, които изпитват икономически затруднения и/или са изложени на риск от социално изключване ( 7 )

4.3. Комитетът вярва в един цялостен подход за преодоляване на свързаните с миграцията предизвикателства. Затова в бъдещата инициатива следва да се обхванат политики в областта на основните права, социалното и трудовото приобщаване, образованието, културата, правосъдието, здравеопазването и жилищното настаняване.

4.4. да гарантират, че жените мигранти, жертви на насилие, имат същия достъп до подходящи услуги, подкрепа и улеснения като жените, родени в съответните държави . Имигрантите, жертви на домашно насилие, следва да могат поверително да кандидатстват за законен имиграционен статут независимо от извършителя Комитетът отново осъжда всички форми на насилие срещу жените и насърчава държавите членки, които все още не са ратифицирали Истанбулската конвенция, да преразгледат своята позиция ( 8 ) , като призовава всички държави членки. Имигрантите, жертви на домашно насилие, следва да могат поверително да кандидатстват за законен имиграционен статут независимо от извършителя ( 9 )

4.5. създаването на по-добри системи за оценка на образователните квалификации и предоставяне на свързани с пола програми за подпомагане , които могат да улеснят навлизането на жените мигранти на пазара на труда (като образование и грижи в ранна детска възраст), с които да се започне решаването на проблема Жените мигранти често са прекалено квалифицирани за предлаганите работни места, безработни са и са изправени пред опасността да се деквалифицират ( 10 ) . ЕИСК отново призовава за, които могат да улеснят навлизането на жените мигранти на пазара на труда (като образование и грижи в ранна детска възраст), с които да се започне решаването на проблема ( 11 )

4.6. Комитетът подчертава, че жените мигранти не са еднородна група, особено по отношение на уменията и квалификациите ( 12 ) ; по-вероятно е те да бъдат недостатъчно квалифицирани и/или свръхквалифицирани и е по-малко вероятно да имат работа ( 13 ) . Ето защо мерките за интеграция, активните политики и програми за пазара на труда и проектите в областта на социалната икономика следва да включват езикови курсове, оценка на уменията и професионално обучение ( 14 )

4.7. хармонизиране на многостепенното управление на социалните политики и политиките в областта на заетостта, които засягат домакинския труд в целия ЕС, като се вземат предвид допирните точки на политиките в областта на грижите, заетостта и миграцията и начина, по който те засягат интеграцията на пазара на труда и условията на живот на домашните работници мигранти. Домашните работници мигранти се превърнаха в основен стълб на системите за социално подпомагане, особено в областта на дългосрочните грижи за възрастни хора, а жените мигранти в сектора на домакинския труд са най-често неблагоприятно засегнати ( 15 ) . В този сектор все още е налице изцяло или частично незаконна заетост и ниски нива на заплащане; домашните работници се ползват с по-ниско равнище на защита на труда и/или правна закрила срещу безработица, трудови злополуки или увреждане, както и в случай на майчинство, и често са подложени на социална изолация и изключване, особено когато живеят на работното място ( 16 ) . Комитетът призовава за спешни действия за осигуряване на интегриран подход, насочен къмв целия ЕС, като се вземат предвид допирните точки на политиките в областта на грижите, заетостта и миграцията и начина, по който те засягат интеграцията на пазара на труда и условията на живот на домашните работници мигранти.

4.8. ЕИСК привлича вниманието върху факта, че жените мигранти често са принудени да живеят в изолация и се превръщат в уязвими жертви на самотата и насилието. Същевременно, ако работят, те често работят прекалено много и освен това трябва да изпълняват всички свързани с полагането на грижи задачи в домакинството. Тъй като подобни въпроси са предмет на политиките, мерките и инструментите в областта на равенството между половете, е от съществено значение на жените мигранти да се гарантира равен достъп до такива инструменти и да се осигури те да са оправомощени не по-малко от жените, родени в съответните държави. Необходимо е също да се разработят по-систематични дейности по информиране и повишаване на осведомеността, за да се гарантира, че мигрантите и бежанците знаят своите права и задължения, и за да се изгради у тях доверие в способността на администрацията и публичните власти да ги защитават.

4.9. ЕИСК счита, че в контекста на миграцията и интеграцията равенството между половете има също толкова важна роля, колкото и за останалата част от европейското общество, тъй като обхваща редица основни права (т.е. толерантност, равенство, свобода на изразяване, на мнения и религия и др.), които в културно отношение може да са непознати на бежанците и другите мигранти, идващи от напълно различни култури и среди. Поради тази причина то следва да се превърне в един от основните стълбове за интегриране чрез изцяло индивидуализирани политики, интеграционни модели и дейности.

4.10. ЕИСК отбелязва, че участието на семействата и родителите мигранти в местните и училищните общности следва да започва на ранните етапи на приемане, за да се избегне маргинализирането и последващото отчуждаване на децата и младежите с мигрантски произход. Тази подкрепа може да е от полза за ранното усвояване на майчиния език.

4.11. Поради това ЕИСК призовава Комисията да постигне по-добра и по-ефективна комуникация и координация с държавите членки, техните национални, регионални и местни власти и организациите на гражданското общество при определянето на цялостни политики за интеграция, както и да публикува сравнителни доклади за тяхното прилагане и да насърчава активно обмена на добри практики. Същевременно от институциите на ЕС зависи да отстояват европейските ценности и да прилагат приложимото законодателство в случаите, когато държавите членки не спазват законодателните актове в областта на правата на човека, прилагат нечовешко отношение към мигрантите и/или ги дискриминират.

4.12. ЕИСК призовава Комисията да създаде набор от мерки и инструменти за подпомагане на държавите членки и техните национални и местни власти, както и социалните партньори, НПО и отделни инициативи при преодоляването на враждебността към мигрантите и миграцията като цяло и за борбата с кампаниите за дезинформация срещу миграцията, като се дават примери за ползите и потенциала, които носят мигрантите за нашите общества.

4.13. Комитетът подчертава необходимостта да се осигури събиране на подходящи и съпоставими данни за миграцията на европейско, национално и особено на местно равнище, включително, но не само, данни, разделени в зависимост от пола, възрастта, етническия произход и миграционния статут, продължителността на трудовата заетост, нивото на заплащане и напредъка в кариерата, за да се гарантира адекватно, основано на факти определяне на политиките.

5. Езиково обучение

5.1. ЕИСК счита, че езиковото обучение не бива да е самоцел — съчетаването на езиково обучение с изучаване на културата и участие в общността и обществото би осигурило по-голям успех на процеса на интеграция.

5.2. За съжаление, само няколко държави членки следват основан на нуждите подход към езиковото обучение, като разкриват курсове за всички пребиваващи с ограничено владеене на езика. Няколко държави членки предоставят достъп до такива курсове само на лица, ползващи се от хуманитарна закрила. Програмите за езиково обучение в редки случаи са обвързани със заетостта, а езиковите курсове, пригодени за конкретна работа, на работното място и за по-високо ниво на владеене на езика, са редки практики. В други държави мигрантите трябва да заплащат за курсовете предварително, а средствата им се възстановяват само ако преминат последния изпит. Освен това са налице големи различия не само в подхода и качеството на езиковото обучение, но и в ангажираността на самите мигранти ( 17 )

5.3. Ето защо ЕИСК счита, че е важно да има общи европейски насоки за езиково обучение, за да се гарантира единен и цялостен подход, отразяващ не само различните нужди и нива на обучаваните, но и изискванията за квалификация на преподавателите.

5.4. Освен това за жените, които имат отговорности за полагането на грижи, достъпът до езикови курсове е особено труден поради часовете на провеждане и условията (цена/местоположение) ( 18 ) . От решаващо значение е да се отбележи, че по-специално жените мигранти следва да получават допълнително внимание поради особено големите пропуски в езиковото обучение заради ограниченията на техния достъп до общо образование в някои държави на произход. Например на жените мигранти следва да се предлагат грижи за деца, докато са на езиково обучение, а техните малки деца биха могли да посещават езикови курсове и занятия с игри, които са се доказали като много ефективни както за езиковото обучение, така и за целите на интеграцията.

5.5. ЕИСК счита, че мигрантите също така следва да решават сами за себе си и за семействата и децата си кои стратегии за езиково обучение са най-подходящи за техните цели в живота. Фактът, че мигрантите може да пожелаят да избират между различни видове адаптиране, предполага, че трябва да се направи организация за изслушване на техните мнения и за разработване и управление на персонализирани курсове. От решаващо значение е езиковото обучение да включва насочване, информиране и разясняване на целите и ползите от това обучение за техния живот, като по този начин се насърчават самите мигранти да са по-активни в процеса.

5.6. ЕИСК счита, че би било полезно да се проучи допълнително дали Общата европейска референтна рамка за езиците би могла да се използва за рационализиране на процеса на езиково обучение на мигрантите и за осигуряване на по-индивидуален подход, тъй като той не само би могъл да облекчи организационния процес, но и да определи ясни очаквания за обучаващите се.

5.7. Комитетът подчертава факта, че устните преводачи имат осезателно въздействие върху свързаните с миграцията и интеграцията на дадено лице услуги и резултати. Квалификацията на устните преводачи обаче не отговаря непременно на нуждите на мигрантите, като често поставя жените в неравностойно положение. Поради това обучението на устни преводачи следва да бъде рационализирано и да води към сертифициране на европейско равнище. Следва да се установи сътрудничество с университети в целия ЕС, които предлагат програми за обучение в областта на устия превод като обществена услуга.

5.8. ЕИСК счита, че езиковите умения, заетостта и качеството на тази заетост са взаимно свързани и поради това колкото по-добри са езиковите умения, толкова по-вероятно е новодошлият да има достъп до добри работни места, възможности за образование и като цяло за по-добро интегриране в обществото. Ползите от научаването на езика на приемащата общност са много — от по-голям и по-добър достъп до пазара на труда до признание за принадлежност от останалата част на общността и чувство за принадлежност за самите мигранти. Оттук следва, че най-важните аспекти на езиковото обучение са: използване на висококачествено преподаване, осигуряване на достъп и съобразяване с удобството и нуждите. Като се има предвид опитът от кризата, предизвикана от COVID-19, следва да направят повече инвестиции в цифрови инструменти, за да се даде възможност на мигрантите да посещават онлайн занятия.

Брюксел, 29 октомври 2020 г. Председател на Европейския икономически и социален комитет Christa SCHWENG

(1) Повече информация може да намерите на адрес: https://ec.europa.eu/migrant-integration/feature/what-measures-are-in-place-to-ensure-the-long-term-integration-of-migrants-and-refugees-in-europe.

(2) Together in the EU: Promoting the participation of migrants and their descendants („Заедно в ЕС — насърчаване на участието на мигрантите и техните деца“), Агенция на Европейския съюз за основните права, 2017 г.

(3) Становище SOC/634 „Защитата на непридружените непълнолетни мигранти в Европа“, ЕИСК (предвидено за пленарната сесия на 16-17-18 септември 2020 г.).

(4) Links between migration and discrimination — A legal analysis of the situation in EU Member State („Връзки между миграция и дискриминация — правен анализ на ситуацията в държавите — членки на ЕС“), Eвропейска мрежа от правни експерти в областта на равенството между половете и недискриминацията, Европейска комисия, ГД „Правосъдие и потребители“, 2016 г.

(5) Being Black in the EU — Second European Union Minorities and Discrimination Survey („Да бъдеш черен в ЕС — Втора анкета за малцинствата и дискриминацията в Европейския съюз“), Агенция на Европейския съюз за основните права, 2018 г.

(6) На Европейския уебсайт за интеграцията непрекъснато се проследява въздействието на кризата с COVID-19 върху мигрантските общности в редица ключови области на интеграцията в ЕС.

(7) Manifesto относно цифровото приобщаване, European Network of Migrant Women, (Европейска мрежа на жените мигранти), 16 юни 2020 г.

(8) ОВ C 240, 16.7.2019 г., стр. 3.

(9) Handbook for Legislation on Violence against Women („Ръководство за законодателство за борба с насилието срещу жени“), DEW/DESA, ООН, 2009 г.

(10) Harnessing Knowledge on the Migration of Highly Skilled Women („Мобилизиране на знанията относно миграцията на висококвалифицирани жени“), Международна организация по миграция, 2014 г.

(11) ОВ C 242, 23.7.2015 г., стр. 9.

(12) The New EU Migration Pact in Progress: Recalling Legal Obligations, European Network of Migrant Women (Новият пакт на ЕС за миграцията в действие: припомняне на правните задължения, Европейска мрежа на жените мигранти), 2020 г.

(13) Европейски уебсайт за интеграцията, интеграцията на жените мигранти, 12.11.2018, https://ec.europa.eu/migrant-integration/feature/integration-of-migrant-women.

(14) Параграф 4.16 от становището, ОВ C 283, 10.8.2018 г., стр. 1.

(15) Out of sight: migrant women exploited in domestic work („Далеч от очите: жените мигранти, експлоатирани в сферата на домашния труд“), Агенция на Европейския съюз за основните права, 2018 г.

(16) Документ за международната миграция № 115, Международна организация на труда, 2013 г.

(17) https://ec.europa.eu/home-affairs/sites/homeaffairs/files/201915_early_language_support_wider_dissemination.pdf.

(18) Становище ОВ C 242, 23.7.2015 г., стр. 9.